Празнични носии од пределот Радовишки Шоплук
**Носиите од Радовишки Шоплук**, од селата на југозападниот дел на планината Плачковица: Козбунар, Ново Село, Шипковица, Шаинташ, Штурово и Вртешка се издвојува со поинакви облеки и поинаков начин на украсување.

Женска носија
-------------

Кошулата на женската носија е украсена со везбени мотиви, под влијание на везовите од соседниот предел Радовишко Поле, така што и ова украсување во народот е означено како полско везмо. Горна облека е фустан од пругасто - шарена волнена ткаенина, составен од горен тесен, безракавен дел, и широк, со многу набори, долен дел. На половината се опашува ткаен волнен појас кемер и ткаена волнена декоративно орнаментирана скутина скутач. Во празничниот состав на носијата жените носат по два - три фустана еден врз друг, со што посебно се зголемува широчината на долниот дел, како и џубе од црна дебела волнена ткаенина, со украси од волнени и срмени гајтани, коешто во исто време е облека и за невести. Бројни украси од монистра ја дополнуваат празничната носија на жените од овој предел.

Машка носија
------------

Мажите во оваа шопска оаза носеле бела платнена **кошула**, долга до под-појасот и вовлечена во потурите. Припиени за телото се носеле бели платнени **гаќи** кои биле долги до глуждовите. Над кошулата се носело безракавно **елече** од пругаста ткаенина „интерија", а половината се опашувала со црвен волнен **појас** везан со хоризонрални шарки. Сточарите над се носеле **долама** од волнено-козинена ткаенина (кафеава „сура" боја), долга до под колена и со куси ракави до лактите.

На нозете носеле **потури** од црн или кафеав шајак, носени над гаќите, со сличен крој како истите. Исто така носеле црвени **чорапи**, долги до под колена и навезени со „кола", а младите мажи носеле вид клашнени подколеници „***калчиња***". Над чорапите носеле **пинци** од свинска или говедска кожа, а на главата носеле „***каскета***", која била китена за младоженците со „китка" од 6 метални монети.

Наводи
------

1. 1 2  „Етнолошко Поднебје на Македонија – Народни носии од Средна и Источна Македонија (минути 21:49 - 24:26)".
2. ↑  „Македонски Народни Носии I - Ѓорѓи Здравев (стр. 166 и 167)".

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Македонски народни носии |
| --- |
|  |
| Мијачко-дебарски носии | Мала и Долна Река • Мавровско Поле и Горна Река • Дебарско Поле • Голо Брдо • Дебарски Дримкол | Детал од народна носија |
|  |
| Брсјачки носии | Мариово • Малесија • Струшки Дримкол • Прилепско-Битолско Поле • Кичевија, Порече и Железник (Демир Хисар) • Горна Преспа • Горни битолски села • Бабуна (Азот, Клепа) |
|  |
| Јужномакедонски носии | Леринско Поле • Леринска Река • Костурско • Бојмија • Долна Преспа • Солунско Поле |
|  |
| Струмско-местански носии | Радовишко и Струмичко Поле • Банско • Драма |
|  |
| Шопски носии | Славиште (источен дел) • Дурачка Река • Пијанец • Радовишки Шоплук • Малешево • |

 |

 Горноџумајско поле

| group6 = Горновардарски носии
| list6 =
Кумановско • Скопска Котлина (Скопска Блатија и Скопска Црна Гора) • Полог (Горни Полог, Долни Полог, села под Сува Гора) • Овче Поле
}}